《感寓 其三十六》
宋代·王称

我有太阿剑，龙文粲奇章。精光动星斗，挥霍回阴阳。

淬以金鸊鹈，衣之古盘囊。夜深雷雨惊，恐逐风云翔。

刚明易点缺，贵能敛其铓。用之如发硎，保之在深藏。

去去勿复道，相期霄汉长。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。